


oday's saint lived numerous lives inside of his 100 years on earth. He was 

an intellectual prodigy who was teaching university-level philosophy by 

the age of twenty, and who took degrees in civil and canon law from the 
premier law university of the time - Bologna. While in Bologna, he likely came 
to know the founder of a new religious order who had also come to Bologna, and 
who would die there-- St. Dominic Guzman. The example of the Dominicans 
led Fr. Raymond to exchange the diocesan priesthood for the Dominicans. 


St. Raymond's abilities and holiness were such that everyone seemed to 
want him in their service. Kings and Popes and Bishops and Orders all had 
plans on how to utilize him best. He was called to the Pope's service to make 

the great contribution for which he is still known today, the organization of a 
huge compendium of Church law which served as the basic reference for canon 
lawyers until the early 20th century. Exhausted by this three years of effort in 
this project, he returned in middle age to his native Barcelona. 


But his life of quiet and prayer did not last long. He was shocked to learn 
from Dominicans sent to him from Bologna that he had been elected the second 
successor to St. Dominic as the master general of the Dominican Order. He 
served his Order well and dutifully as Master General but not long. He resigned 
due to old age when he was 65. But there was still a lot of life left to live. 


St. Raymond's activities in his old age included efforts to try to convert the 
Muslims then occupying Spain, the establishment of theology and language 
schools dedicated to converting Muslims, his probable personal encouragement 
to St. Thomas Aquinas that the young scholar write an apologetic work directed 
at non-Catholics, the Summa contra Gentiles, and St. Raymond's rejection of an 
episcopal appointment. 


St. Raymond's life shows an admirable synthesis of traditional piety and 
devotion, service to the Church, obedience to his superiors, love of theology, 
dedication to his Order, and respect and love for the law. To know, love, and 
follow the law is not contrary to charity. When kept, the law promotes charity 
and protects the weak, the poor, and the ignorant from being taken advantage 
of. It takes very smart and holy people to protect simple people and bad people 
from themselves. Saint Raymond was smart and holy. He laid his gifts at the 
altar of God, and God used those gifts splendidly. 


St. Raymond, teach us to see the law of God and the law of the Church as one 
harmonious law meant to foster true communion among men and true communion 


between God and men. May God's law be our law. And may the law never be an 
obstacle to true love and devotion. 


MYCATHOLIC.LIFE 

Ika-7 ng Enero, Biyernes II 


SAN RAYMUNDO DE PENYAFORT, 
PARI 


Panalangin Sa Umaga 
PASIMULA 


Panginoon, buksan mo ang ating mga labi. 
At pupurihin ka ng aking bibig. 


PAANYAYA SA PANALANGIN ANTIPONA 
Si Kristo'y napakita sa atin, halina't siya'y ating sambahin. 
Salmo 95 


Tayo ay lumapit sa “ting Panginoon, Siya ay awitan, 

Ating papurihan ang batong kublihan nati't kalakasan. 

Tayo ay lumapit sa kanyang harapan na may pasalamat, 

Siya ay Purihin ng mga awiting may tuwa at galak. (Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 

Ang lahat ay kanya maging ang mataas nating kabundukan. 

Kanya rin ang dagat at pati ang lupa na kanyang nilalang. (Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. (Antipona) 





Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 

Bagamat nakita ang aking ginawang sila” ng nakinabang. (Antipona) 


Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” (Antipona) 


Papuri sa Ama, at sa Anak, at sa Espiritu Santo: 
Kapara noong una, ngayon at magpasawalang hanggan. Amen. (Antipona) 


AWIT  (ADESTE FIDELIS) 


Halina't magdiwang, at ating purihin 
Ang Mesiyas na isinilang sa Belen. 
Sambahin natin, Hari ng mga anghel: 


Koro: Halina't siya'y purihin. 
Halina't siya'y purihin, 
Purihin natin ang Kristong Diyos natin. 


Kayo'y mag-awitan nang may kagalakan, 
Kayong mga anghel at ang mga banal, 
At dakilain, D'yos sa kaitaasan: (Koro) 


Kami'y bumabati sa ngayo'y "sinilang 
Kay Kristo Hesus ng kaluwalhatian, 
Siya'y naging tao, sa anyo na totoo. (Koro) 





MGA ANTIPONA AT SALMO 


Antipona 1: 8 Ang mapagpakumbaba't pusong tapat, Panginoon, ay di mo pababayaan. 


Salmo 51 


(O Diyos, maawa ka sa amin) 


Ako'y kaawaan, O mahal kong Diyos, 
Sang-ayon sa iyong kagandahang-loob, 
Mga kasalanan ko'y iyong pawiin, 
Ayon din sa iyong pag-ibig sa akin! 
Linisin mo sana ang aking karumhan 
At ipatawad mo yaring kasalanan! 


Ang pagsalansang ko ay kinikilala, 
Laging nasa isip ko at alaala. 

Sa iyo lang ako nagkasalang tunay, 

At ang nagawa ko'y di mo nagustuhan. 


Kaya may matuwid ka na ako'y hatulan, 
Marapat na ako'y iyong parusahan. 
Ako'y masama na buhat nang iluwal, 
Makasalanan na nang ako'y isilang. 


Nais mo sa aki'y isang pusong tapat: 
Puspusin mo ako ng dunong mong wagas. 
Ako ay linisin, sala ko'y hugasan 

At ako'y puputi nang walang kapantay. 


Sa galak at tuwa ako ay puspusin, 

At muling babalik ang galak sa akin. 

Ang kasalanan ko'y iyo nang limutin, 
Lahat kong nagawang masama'y pawiin. 
Isang pusong tapat sa aki'y likhain, 

Bigyan mo, O Diyos, ng bagong damdamin. 
Sa iyong harapa'y h'wag akong alisin, 

Ang Espiritu mo ang papaghariin. 

Ang galak na dulot ng "yong pagliligtas, 
Ibalik at ako ay gawin mong tapat. 
Kung magkagayon na, aking tuturuang 
Sa iyo lumapit ang makasalanan. 


Ingatan mo ako, Diyos kong Manunubos, 
Ang pagliligtas mo'y galak kong ibabantog. 
Turuan mo akong makapagsalita, 

At pupurihin ka sa gitna ng madla. 


Hindi mo na nais ang mga panghandog, 
Sa haing sinunog di ka nalulugod. 

Ang handog ko, O Diyos, na karapat-dapat 
Ay ang pakumbaba't pusong mapagtapat. 


Iyong kahabagan, O Diyos, ang Sion, 
Yaong Jerusalem ay muling ibangon. 
At kung magkagayon, ang handog na haing 
Dala sa dambana, torong susunugin, 
Malugod na ito'y iyong tatanggapin. 


(Papuri sa Ama at...) 
Antipona 1: 8 Ang mapagpakumbaba't pusong tapat, Panginoon, ay di mo pababayaan. 
Antipona2: 58 Kahit sa iyong pagkagalit, Panginoon, habag mo'y makakamit. 


Awit: Habakuk 3:2-4, 13a, 15-19 
(Dumarating ang Diyos upang maghukom) 


PANGINOON, narinig ko ang lahat ng ulat tungkol sa iyo, 
At ako'y nalipos ng paghanga sa iyong mga ginawa. 

Ulitin mo ang mga gawang ito sa panahong ito 

At magpakahayag kang muli ngayon. 

Ipadama mo ang iyong awa kahit sa panahon ng pagkapoot. 

Ang Diyos ay nanggaling sa Teman, 

At ang Banal ay nagmula sa Bundok ng Paran. 
Laganap sa kalangitan ang kanyang kadakilaan, 
At nagsisikip sa sanlibutan ang pagpuri sa kanya. 


Darating siyang singliwanag ng kidlat, 
Gumuguhit mula sa kanyang kamay, 

At doon natatago ang kanyang kapangyarihan. 
Lumabas ka para iligtas ang iyong bayan, 

At ang haring pinahiran mo ng langis. 


Dumaan kang nakasakay sa iyong mga kabayo sa gitna ng karagatan, 
Anupat tumaas ang malalakas na alon. 

Narinig ko ito at ang aking buong katawan 

ay nanginig, nangatal ang labi ko. 


Nanghina ang aking mga buto, 

At naging mabuway ang aking paghakbang. 
Mapayapa kong hihintayin ang takdang panahon 
Ang pagpaparusa ng Diyos sa umapi sa amin. 


Bagama't di namumunga ang punong igos 
At hindi rin namumunga ang puno ng ubas, 
Kung ang pamumunga ng olibo'y mabalam 
At walang anihin sa mga bukirin. 


Kahit mamatay ang mga tupa sa kulungan 
At daanan ng salot ang bakahan sa mga silungan. 
Mananalig pa rin ako sa PANGINOON, 
Ako'y magagalak dahil sa Diyos ng aking kaligtasan. 
Ang Diyos na PANGINOON ay aking lakas, 
Tumatakbo akong simbilis ng usa, 
At iniingatang ligtas kahit sa kabundukan. 

(Papuri sa Ama at...) 


Antipona2: 58 Kahit sa iyong pagkagalit, Panginoon, habag mo'y makakamit. 

Antipona 3: 8 Purihin ang Panginoon, O Jerusalem! 


Salmo 147:12-20 
(Ang pagpapanumbalik ng Jerusalem) 


Purihin mo, Jerusalem, purihin ang PANGINOON, 
Purihin mo ang iyong Diyos, kayong mga taga-Sion. 


Yaong mga pintuan mo ay siya ang nag-iingat, 

Ang lahat ng iyong lingkod ay siya ang nagbabasbas. 
Ginagawang matahimik yaong mga hangganan mo, 
Bibigyan kang kasiyahan sa kaloob niyang trigo. 


Kung siya ay nag-uutos, agad itong natutupad, 
Dumarating sa daigdig, na hindi na nagluluwat. 
Singkapal ng damit-tupa yaong yelong pumapatak, 
Para itong alikabok na sa lupa'y lumalagpak. 


Mga yelong buo-buo, sinlaki ng munting bato, 
Lumalagpak, na ang lamig di matiis kahit sino. 
Ang yelo ay natutunaw, sa isa lang niyang utos, 
Umiihip yaong hangi't ang tubig ay umaagos. 


Kay Jacob n'ya ibinigay ang balita at pabilin, 

Ang tuntuni't mga aral, ibinigay sa Israel. 

Ang ganitong karapatan ay wala ang ibang bansa, 

Pagkat hindi nila batid ang utos na itinakda. 
(Papuri sa Ama at...) 


Antipona 3: 8 Purihin ang Panginoon, O Jerusalem! 





MAIKLING PAGBASA NG SALITA NG DIYOS (Isaias 4:2-3) 


patis ng araw na iyon, payayabungin ng Panginoon ang lahat ng pananim sa Israel, 
at ang bunga ng lupa ay magiging dangal at hiyas ng mga matitira sa Israel. Tatawaging 
banal ang mga matitirang buhay sa Jerusalem. 


TUGUNAN 


Ang lahat ng mga hari sa sanlibutan ay maninikluhod sa pagsamba. 
- Ang lahat ng mga hari sa sanlibutan ay maninikluhod sa pagsamba. 


Ang mga lalaki't babae sa bawat bansa'y maglilingkod sa kanya, 
- at maninikluhod sa pagsamba. 


Papuri sa Ama, at sa Anak at sa Espiritu Santo. 
- Ang lahat ng mga hari sa sanlibutan ay maninikluhod sa pagsamba. 


PAPURING AWIT NI ZACARIAS 


Antipona: Ang mga Pantas ay naghandog ng ginto, kamanyang at mira, sa Panginoon na 


Anak ng Diyos at Haring kataas-taasan, aleluya. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 


Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 


Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 





Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 


Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 


PANGKALAHATANG PANALANGIN 


Magalak tayo kay Kristong Mahabagin, na dumating upang palayain ang sangkatauhan 
mula sa kasalanang mapang-alipin, at upang bigyan ng kalayaan ng mga anak ng 
Diyos. Umaasa sa kanyang kalinga, ating sambitin: 


Sa pamamagitan ng iyong pagsilang, iadya kami sa masama. 


Panginoon, ikaw ay ikaw na bago pa magkapanahon, ngunit inako mo pa rin ang isang 
bagong buhay, 
- patuloy mo kaming panibaguhin sa pamamagitan ng hiwaga ng iyong pagsilang. 


Kahit hindi mo tinalikdan ang pagka-diyos mo, tinanggap mo pa rin ang matulad sa aming 
mga tao, 
- itulot mong makibahaging ganap ang aming buhay sa kabanalan mo. 


Naparito ka upang maging ilaw ng sanlibutan, at guro ng kabanalan, 
- ang iyong mga salita nawa ang maging ilaw sa aming daraanan. 


O Salita ng Diyos na naging tao sa sinapupunan ng Birheng Maria, naparito ka sa daigdig, 
- manahan kang lagi sa aming puso sa pamamagitan ng pananalig. 

AMA NAMIN 


PANGWAKAS NG PANALANGIN 


ma naming makapangyarihan, 
ginawaran mo ng pagmamalasakit 
sa mga makasalanan at nasa kaalipinan 
ang paring si SAN RAYMUNDO DE PENYAFORT. 
Bilang tugon sa kanyang pagdalangin 
kami'y iyong pagkalooban 
ng paglaya sa mga kasalanan 
at sa gayo'y aming kusang magampanan 
ang iyong kinalulugdan 
sa pamamagitan ni Hesukristo 
kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





Panalangin sa Takipsilim 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


Koro: Ipahayag sa kabundukan 
Sa mga gulod kahit saan, 
Ipahayag sa kabundukan, 
Na ang Kristo ay isinilang. 


Noong ako ay nag-aaral, 

Ang hanap ko sa gabi't araw, 
Hiling sa Diyos ako'y tulungan, 
At itinuro n'ya ang daan. (Koro) 


Habang pastol ay nagbabantay 
Isang gabi sa mga kawan, 

Biglang litaw sa kalangitan 

Ang isang liwanag na banal. (Koro) 


At nang ito ay masilayan, 
Yumukod sila at nagdasal, 
Sama-sama nilang nilakbay 
Lugar ng batang isinilang. (Koro) 





MGA ANTIPONA AT SALMO 


Antipona 1: 8 Panginoon, iligtas mo ako sa kamatayan, at huwag mo akong pabayaan. 


Salmo 116:1-9 


(Pasasalamat) 


Mahal ko ang PANGINOON, pagkat ako'y dinirinig, 
Dinirinig niya ako, sa dalangin ko at hibik, 

Ako'y kanyang dinirinig tuwing ako'y tumatawag, 
Kung ako ay tumatawag, sinasagot niya agad. 


Noong ako'y mahuhulog sa bingit ng kamatayan, 
Nadarama ko ang tindi ng takot ko sa libingan, 

Lipos ako ng pangamba at masidhing katakutan. 

Sa ganoong kalagayan, ang PANGINOON ang tinawag ko, 
At ako ay nagsumamo na iligtas niya ako. 


Mabuti ang PANGINOON, siya'y mahabaging Diyos, 
Tunay siyang mahabagin at mapagpahinuhod. 

Ang PANGINOON ang nag-iingat sa wala nang sumaklolo, 
Noong ako ay manganib, iniligtas niya ako. 


Manalig ka, O puso ko, sa Diyos ka magtiwala, 
Pagkat siya ay mabuti't di marunong magpabaya. 
Ako'y kanyang iniligtas sa kuko ng kamatayan, 
Tinubos sa pagkatalo, at luha ko'y pinahiran. 


Sa harap ng PANGINOON doon ako mananahan, 
Doon ako mananahan sa daigdig nitong buhay. 


(Papuri sa Ama at...) 


Antipona 1: 88 Panginoon, iligtas mo ako sa kamatayan, at huwag mo akong pabayaan. 





Antipona 2:78 Ang hangad kong tulong ay sa Diyos nagmumula, sa Diyos na lumikha ng 
langit at lupa. 


Salmo 121 
(Tagapagtanggol ng kanyang bayan) 


Sa gawi ng bundok, tumitingin ako, 

Saan manggagaling ang aking saklolo? 

Ang hangad kong tulong, sa Diyos magmumula, 
Sa Diyos na lumikha ng langit at lupa. 


Huwag sana akong bayaang mabuwal, 
Handang lagi siya sa pagsasanggalang. 
Ang tagapagtanggol ng bayang Israel, 
Hindi natutulog at palaging gising! 


Ang Diyos na PANGINOON, siyang magbabantay, 
Laging nasa piling, upang magsanggalang. 

Di ka magdaramdam sa init ng araw, 

Kung gabi ay di ka sasaktan ng buwan. 


Sa mga panganib, ikaw'y ililigtas 

Nitong PANGINOON, siyang mag-iingat. 
Saanman naroon, ikaw 'y iingatan, 

Di ka maaano kahit na kailan. 


(Papuri sa Ama at...) 


Antipona 2:78 Ang hangad kong tulong ay sa Diyos nagmumula, sa Diyos na lumikha ng 
langit at lupa. 


Antipona 3: 8 Haring walang hanggan, matuwid at totoo ang iyong mga daan. 





Awit: Pahayag 15:3-4 
(Awit ng Pagsamba) 


PANGINOONG Diyos na Makapangyarihan sa lahat, 
Dakila at kahanga-hanga ang iyong mga gawa! 

O Hari ng mga bansa, 

Matuwid at totoo ang iyong mga daan! 


Sino ang hindi matatakot sa iyo, PANGINOON? 
Sino ang tatangging magpahayag ng iyong kadakilaan? 


Ikaw lamang ang banal! 

Lahat ng mga bansa ay lalapit 

At sasamba sa iyo, 

Sapagkat nakita ng lahat ang matuwid mong mga gawa. 


(Papuri sa Ama at...) 
Antipona 3: 8 Haring walang hanggan, matuwid at totoo ang iyong mga daan. 
MAIKLING PAGBASA NG SALITA NG DIYOS (Efeso 2:3b-5) 


S: ating likas na kalagayan, kabilang tayo sa mga taong kinapopootan ng Diyos. Subalit 
napakasagana ang habag ng Diyos at napakadakila ang pag-ibig na iniukol niya sa atin. 
Tayo'y binuhay niya kay Kristo kahit noong tayo'y mga patay pa dahil sa ating pagsuway. 
(Naligtas nga tayo dahil sa kanyang kagandahang-loob.) 


TUGUNAN 


Sa kanya'y pagpapalain ang lahat ng nilalang, mga lalaki't babae sa sangkalupaan. 
- Sa kanya'y pagpapalain ang lahat ng nilalang, mga lalaki't babae sa sangkalupaan. 


Ipahahayag ng lahat ng bansa ang kanyang kadakilaan, 
- mga lalaki't babae sa sangkalupaan. 


Papuri sa Ama, at sa Anak at sa Espiritu Santo. 
- Sa kanya'y pagpapalain ang lahat ng nilalang, mga lalaki't babae sa sangkalupaan. 

PAPURING AWIT NI MARIA 


Antipona: O Kristo, ikaw ang Liwanag mula sa Liwanag. Nang sa lupa ikaw ay napakita, ang 
mga Pantas ay nag-alay ng mga handog sa iyo, aleluya. 


Ang puso ko'y nagpupuri sa Panginoon, 
At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 


At mula ngayon, ako' y tatawaging mapalad ng lahat ng salinlahi, 
Dahil sa mga dakilang bagay na ginawa sa akin ng Makapangyarihan 
Banal ang kanyang pangalan! 


Kinahahabagan niya ang mga may takot sa kanya, 
Sa lahat ng sali't saling lahi. 

Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 
Tinulungan niya ang kanyang bayang Istael, 

Bilang pagtupad sa pangako niya saating mga magulang, 
Kay Abraham at sa kanyang lahi, magpakailanman! 


(Dadasalin ang Papuri at uulitin ang Antipona) 





PANGKALAHATANG PANALANGIN 


Kaisa ng lahat ng mga Kristiyano sa pananalangin at papuri, tumawag tayo sa Panginoon: 
Ama, pakinggan mo kaming iyong mga anak. 


Tulungan ang mga taong di nakakikilala sa Diyos ngunit naghahanap sa iyo sa lilim at 
anino ng isip ng tao, 
- panibaguhin sila sa liwanag na kaloob ni Hesukristo. 


Tunghayan ang mga sumasamba sa iyo bilang isang tunay na Diyos at naghihintay sa iyong 
pagdating upang humatol sa huling araw, 
- nawa'y makilala nila ang iyong wagas na pagmamahal. 


Alalahanin ang mga pinagkalooban mo ng buhay, liwanag at ng kabutihan mo, 
- huwag silang hayaang malayo sa iyo. 


Bantayan ang mga naglalakbay sa pamamagitan ng iyong makalangit na pagsubaybay, 
- at ilayo kami sa bigla at di-handang kamatayan. 


Ipinahayag mo ang iyong katotohanan sa mga yumao noong sila'y nabubuhay sa lupa, 
- akayin silang pagnilayan ang ganda ng iyong kalinga. 


AMA NAMIN 





PANGWAKAS NG PANALANGIN 


ma naming makapangyarihan, 
ginawaran mo ng pagmamalasakit 
sa mga makasalanan at nasa kaalipinan 
ang paring si SAN RAYMUNDO DE PENYAFORT. 
Bilang tugon sa kanyang pagdalangin 
kami'y iyong pagkalooban 
ng paglaya sa mga kasalanan 
at sa gayo'y aming kusang magampanan 
ang iyong kinalulugdan 
sa pamamagitan ni Hesukristo 
kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





Panalanging sa Gabi 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


O PANGINOONG Hesus, sa ami'y manahan ka, 
Sa pagdating ng gabi, dilim ay kumalat na, 
"Wag sana nitong pawiin ang aming pag-asa 
Kundi gawing ilaw ang pananampalataya. 


PANGINOONG Hesus, gawin kaming mapayapa, 
Dumating man ang pagsubok, mayro'ng pagpapala, 
Ipag-adya mo kami sa anumang masama 

At papupurihan ka, O Diyos na dakila! 


Antipona: Sa gabi at araw, Diyos ko, ako'y humihibik sa iyo. 


Salmo 88 


(Panalangin ng isang may karamdaman) 


PANGINOONG Diyos, tumatawag ako sa iyo kung araw, 
Pagsapit ng gabi, dumudulog ako sa iyong harapan. 

Ako ay dinggin mo, sa pagdalangin ko ako ay pakinggan, 
Sa aking pagdaing ako ay tulungan. 


Ang kaluluwa ko ay nababahala't lipos ng hilahil. 
Dahilan sa hirap wari'y malapit nang ako ay malibing. 
Kabilang na ako, niyong malapit nang sa hukay ilagak, 
Ang aking katulad ay ang mahina na't ubos na ang lakas. 

Ang katulad ko pa ay ang iniwanan sa gitna ng patay, 
Animo'y nasawi na nananahimik sa kanyang libingan. 
Tulad na rin ako niyong mga tao na iyong nilimot, 
Parang mga tao na sa iyong tulong ay hindi maabot. 


Dinala mo ako sa may kadilimang hukay na malalim, 
Ang hukay na yaon ay isang libingan na ubod ng dilim. 
Ikaw ay nagalit, at ang bigat nito'y sa akin nabunton, 
Ang aking katulad ay ang tinabunan ng malaking alon. 


Mga kasama ko'y iyong binayaan na ako ay iwan, 

Binayaan silang mamuhi sa aki't ako'y katakutan, 

Kaya hindi ako makatakas ngayo't pintua'y nasarhan. 
Dahilan sa lungkot, ang aking paningi'y waring lumalamlam. 


Kaya naman, PANGINOON, 
Tumatawag ako sa 'yo araw-araw, 

Sa pagdalangin ko ay taas ang kamay. 
Makagagawa ba 

Ikaw, PANGINOON, ng kababalaghan, 
Para purihin ka niyong mga patay? 


Ang pag-ibig mo ba doon sa libinga'y ipinapahayag, 

O sa kaharian niyong mga patay ang 'yong pagtatapat? 
Doon ba sa dilim ang dakilang gawa mo ba'y makikita, 
O ang pagliligtas, sa mga lupaing wala nang pag-asa? 


Sa iyo, O PANGINOON, 

Ako'y nananangis at nananawagan, 

Sa tuwing umaga ako'y tumatawag sa iyong harapan. 

Di mo ako pansin, 

O PANGINOON ko, di ka kumikibo, 

Bakit ang mukha mo'y ikinukubli mo, ikaw'y nagtatago? 


Mulang pagkabata ako'y nagtiis na, halos ikamatay, 

Ang iyong parusa'y kusang nagpahina sa aking katawan. 
Sa aking sarili, tindi ng galit mo'y aking nadarama, 
Ako'y mamamatay kundi ka hihinto ng pagpaparusa. 

Parang baha sila kung sumasalakay sa aking paligid, 
Sa buong maghapon kinukubkob ako sa lahat ng panig. 
Iyong pinalayo pati kasintaha't aking kaibigan, 

Ang tanging natira na aking kasama ay ang kadiliman. 


(Papuri sa Amu at...) 
Antipona: Sa gabi at araw, Diyos ko, ako'y humihibik sa iyo. 
PAGBASA NG SALITA NG DIYOS (Jeremias 14:9a) 


asama ka namin, O Panginoon, Pagkat kami ang iyong bayang hinirang, Huwag mo 
kaming pabayaan, O Panginoon naming Diyos. 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama at sa Anak, at sa Espiritu Santo. 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: Habang kami'y gising, Panginoon, kami ay ingatan, bantayan kami habang 
kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan (aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 

PANGWAKAS NA PANALANGIN 


D? na Makapangyarihan, 
panatilihin mo kaming nagkakaisa 


kasama ng iyong Anak 

sa kanyang pagkamatay at pagkalibing 

upang muli kami'y makabangon sa isang bagong buhay 
kasama niya, na naghahari magpasawalang hanggan. 
Amen. 


PAGHAYO 


Gawaran nawa tayo ng Makapangyarihang Diyos ng gabing panatag at mapayapang 
pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. 
Amen. 


